Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 369/12/4406	Topoľčany, 20.8.2013
EEČ : 2-35-51-2013

U Z N E S E N I E

Trestná vec:	obvinená XXXXX  
Prečin:	Poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Topoľčany
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 3.8.2012, spisová značka Pv 369/12/4406, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Ako stavebník drobnej stavby na adrese XXXXX, ul. 9.mája pri oplotení rodinného domu č. 181 dala pokyn k výkopovým prácam na vodovodnú prípojku, následkom čoho dňa 16.05.2012 asi o 20.30 hod. došlo k poškodeniu podzemného telekomunikačného kábla typu TCEPKPFLE 1 XN 0,4 mm a kábla typu TCEPKPFLE 25 XN 0,4 mm a to ich úplným prerušením ručným náradím, čím došlo k vyradeniu nezisteného množstva účastníckych staníc a poškodenej spoločnosti Slovak Telekom a.s., XXXXX, 825 13  XXXXX 2, IČO: XXXXX spôsobila škodu vo výške 353,08 EUR.

Uznesením prokurátora Okresnej prokuratúry XXXXX zo dňa 3.8.2012, spisová značka Pv 369/12/4406, bola určená obvinenej skúšobná doba v trvaní 12 mesiacov.
Odôvodnenie:
Námestník okresnej  prokurátorky v Topoľčanoch uznesením pod sp. zn. Pv 369/2012 zo dňa 23.07.2012,  ktoré nadobudlo právoplatnosť dňa 03.08.2012, podľa § 216 ods. l Tr. por. podmienečne zastavil trestné stíhanie proti obvinenej Evy Kačinovej pre prečin poškodzovania a ohrozovania prevádzky všeobecne prospešného zariadenia podľa § 288 Trestného zákona,  súčasne podľa § 216 ods. 2 Tr. por. bola obvinenej určená skúšobná doba v trvaní dvanásť mesiacov, ktorá začala plynúť dňom právoplatnosti uznesenia.

     	Dňom 03.08.2013 uplynula skúšobná doba podmienečného zastavenia trestného stíhania u obvinenej Evy Kačinovej.

Bolo preto vykonané šetrenie, v rámci ktorého bolo zistené, že obvinená XXXXX podľa správy Obvodného oddelenia PZ v Topoľčanoch v skúšobnej dobe podmienečného zastavenia trestného stíhania nespáchala priestupok, ani trestný čin, čo vyplýva i zo správy informačného systému AVÍZO. Zo správy obce XXXXX, v ktorej  obvinená trvale býva, nevyplývajú skutočnosti, ktoré by bránili jej osvedčeniu sa v skúšobnej dobe podmienečného zastavenia trestného stíhania. I zo zabezpečeného odpisu registra trestov obvinenej vyplýva záver, že XXXXX doposiaľ súdom trestaná nebola.

     	V zmysle ust. § 217 ods. l Tr. por., ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

     	V prípade obvinenej Evy Kačinovej s poukazom na vyššie uvedené skutočnosti možno konštatovať, že sa v skúšobnej dobe osvedčila.

      	Z týchto dôvodov som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Hollý
prokurátor